Foto: kremlin.ru Rossiya prezidenti Vladimir Putin AQShda saylovoldi davri yakunlangach Moskva va Vashington o‘rtasidagi munosabatlarning tiklanishiga imkoniyat paydo bo‘ladi, deb aytdi. Bu haqda "Gazeta.Ru" muxbiri xabar bermoqda. Putin bu haqda Goada o‘tgan BRIKS sammiti yakunlariga ko‘ra o‘tkazgan matbuot-anjumanda aytib o‘tdi. Putin mamlakatning hal qilinmagan muammolari sharoitida "saylovchining e’tiborini muammolardan chalg‘itish tizimidan foydalaniladi, hozirda AQShda shuni kuzatmoqdamiz", deb aytdi. "Bu qanday qilinadi? Misol uchun, dushman qiyofasi yaratilib, millat bu dushmanga qarshi kurashda birlashtiriladi. Rossiya holatida esa bu qiziqarliroqdir, va fikrimcha, hozir shu qarta o‘ynalmoqda. Afsuski, ichki siyosiy muammolardan kelib chiqib, Rossiya- AQSh munosabatlari qurbonlikka keltirilmoqda, chunki bu umuman xalqaro munosabatlarni barbod qiladi", deb ta’kidlab o‘tdi Putin.